દધીચિ ઋષિએ કહ્યું, "દેવો, તમે તો શસ્ત્રો મૂકીને ચાલ્યા ગયા. તે પછી વર્ષોનાં વર્ષો વીતી ગયાં. દાનવોને શસ્ત્રો અહીં છે તેની બાતમી મળી. તેમણે શસ્ત્રો લઈ જવા અનેક પ્રકારનાં કાવતરાં કર્યાં. મારે માથે દાનવોનો ભય ઊભો થયો. મારી શાંતિ ઊડી ગઈ. શસ્ત્રો એમને સોંપીને વચનભંગ કરું તો મારા કૂળની આબ જાય. મોટું જોખમ ખેડીને પણ તમારાં શસ્ત્રો મેં સાચવી રાખ્યાં છે. મારા યોગબળની શક્તિથી જ મેં તેને નકામાં કરી મૂક્યાં છે, જેથી દાનવો લઈ જાય તો પણ તેમના કામમાં ન આવે.